stanford-oval/wikipedia huggingface dataset:
זוהדי ג'אסר
הערות שוליים

↑  Diane Macedo, Radical Islamist Group Is Returning to Chicago for Major Recruitment Drive, Fox News, ‏June 16, 2010 (באנגלית)
↑  Caroline May, 8 questions with Dr. Zuhdi Jasser of the American Islamic Forum for Democracy, The Daily Caller, ‏November 29, 2011 (באנגלית)
↑  T.A. Frank, Meet Peter King’s Star Witness, ‏MARCH 10, 2011 (באנגלית) (ארכיון)
↑  M. Zuhdi Jasser. Exposing the "Flying Imams". Middle East Quarterly Winter 2008, pp. 3-11
↑  Zuhdi Jasser. January 2008. 12th Annual Templeton Lecture on Religion and World Affairs. Foreign Policy Research Institute
| --- | --- |
בקרת זהויות :  NLI: 987007458649805171  GND: 1027094082  ISNI: 0000 0003 5725 5453  LCCN: n2011080097  VIAF: 196924062   WorldCat (עם VIAF): 196924062
חבל אוסטיה

חבל אוסטיה. מפה משנת 1804
חבל אוֹסֵטְיָה (ברוסית: Осетия) הוא חבל ארץ בצפון הקווקז. האזור מתחלק לשני חלקים עיקריים. הראשון, דרום אוסטיה, הוא רפובליקה על פי הכרזה עצמית, בתוך הגבולות המוכרים בינלאומית כגאורגיה. השני, רפובליקת צפון אוסטיה–אלניה, שברוסיה.
האוסטים רואים בעצמם צאצאים של האלאנים, עם נוודי המוזכר במקורות רומיים החל מהמאה הראשונה לפנה"ס. האוסטית משתייכת למשפחת השפות האיראניות הצפון-המזרחיות.
החבל מיושב בעיקר על ידי אוסטים, המשתייכים לכנסייה האורתודוקסית הרוסית (82% מכלל אוכלוסייה), וכן מוסלמים.
החלקים הצפוניים של החבל סופחו על ידי האימפריה הרוסית שהקימה בשנת 1784 את ולדיקווקז, כמוצב קדמי באזור. החלקים הדרומיים של החבל סופחו רק בשנת 1930. בשנת 1842 הכריזו הרוסים על הקמת אוקרוג אוסטיה במסגרת מלכות המשנה של הקווקז. האוקרוג (מחוז אוטונומי), שכלל את צפון ודרום אוסטיה, התקיים עד לשנת 1918. בשנת 1922 החבל חולק בין רוסיה הסובייטית לבין הרפובליקה הסובייטית הסוציאליסטית הגאורגית.
ראו גם

דרום אוסטיה
צפון אוסטיה
אוסטים
חואן אטקינס

| --- | --- |

חואן אטקינס כ-Model 500 בפסטיבל המוזיקה האלקטרונית בדטרויט, 2007
 לידה:  12 בספטמבר 1962 (בן 62) דטרויט, ארצות הברית 
 מוקד פעילות:  דטרויט, מישיגן, ארצות הברית
 תקופת הפעילות:  מ-1981
 מקום לימודים:  תיכון בלוויל 
 סוגה:  טכנו (דטרויט טכנו) אלקטרו
 חברת תקליטים:  מטרופלקס
 אתר רשמי
 פרופיל ב-IMDb
 
חואן אטקינס (Juan Atkins; נולד ב-12 בספטמבר 1962 בדטרויט, מישיגן, ארצות הברית) הידוע גם בכינוי Model 500 ו-Infiniti הוא מוזיקאי אלקטרוני אמריקאי מדטרויט, מישיגן. נחשב לאחד האמנים שהגדירו את מוזיקת הטכנו ובפרט את הטכנו של דטרויט, לצד דריק מיי וקווין סונדרסון, חבריו ל"שלישיית בלוויל".
ביוגרפיה > ראשית חייו

חואן אטקינס נולד בדטרויט, מישיגן. אביו היה אמרגן הופעות. בגיל צעיר הוא ניגן בגיטרה ובגיטרה בס בלהקות פאנק/גראז' עם חבריו. לאחר שהוריו נפרדו, הוא עבר לבלוויל, מישיגן. בחטיבת הביניים, הוא פגש את דריק מיי וקווין סונדרסון. בגיל 15 הוא קנה את הסינתיסייזר הראשון שלו, Korg MS-10.
ביוגרפיה > קריירה

ב-1980 הקים אטקינס הקים את Cybotron יחד עם ריצ'רד דייוויס אלבום האולפן הראשון של הצמד, "Enter" יצא ב-1983. הסינגל "Clear" שיצא לאור באותה שנה מכיל לופ מוזיקלי (אנ') שסומפל על ידי אמני ראפ והיפ הופ רבים כולל "Lose Control" של מיסי אליוט מ-2005. אטקינס ודייוויס נפרדו ב-1985.
בשנת 1985, אטקינס הקים את חברת התקליטים Metroplex. באותה שנה, הוא החל ליצור תקליטי סולו תחת הכינוי Model 500. תחת שם זה הוא הוציא את "Deep Space" ב-1995, "Mind and Body" ב-1999, ו-"Digital Solutions" ב-2015.
אטקינס פועל משנות ה-90 יחד עם המפיק הגרמני מוריץ פון אוסוולד. תחת השם "Borderland" הצמד הוציא את אלבומם הראשון "Borderland" ב-2013 והשני "Transport" ב-2016.
דיסקוגרפיה > אלבומי אולפן

3MB Featuring Magic Juan Atkins (1992) (with Thomas Fehlmann and Moritz von Oswald, as 3MB Featuring Magic Juan Atkins)
Deep Space (1995) (as Model 500)
Skynet (1998) (as Infiniti)
Mind and Body (1999) (as Model 500)
The Berlin Sessions (2005)
Borderland (2013) (with Moritz von Oswald, as Borderland)
Digital Solutions (2015) (as Model 500)
Transport (2016) (with Moritz von Oswald, as Borderland)
Mind Merge LP (2017) (with Orlando Voorn, as Frequency vs Atkins)
דיסקוגרפיה > אלבומי אוסף

Classics (1993) (as Model 500)
The Infiniti Collection (1996) (as Infiniti)
20 Years 1985 - 2005 (2005)
דיסקוגרפיה > מיני-אלבומים

The True Techno EP (1992) (as Model 500)
The Future Sound EP (1993)
דיסקוגרפיה > סינגלים

"No UFO's" (1985) (as Model 500)
"Night Drive" (1985) (as Model 500)
"Testing 1-2" (1986) (as Model 500)
"Play It Cool" (1986) (as Model 500)
"Technicolor" (1986) (with Doug Craig, as Channel One)
"It's Channel One" (1987) (with Doug Craig, as Channel One)
"Sound of Stereo" (1987) (as Model 500)
"Make Some Noise" (1987) (as Model 500)
"Beat Track" (1987)
"Interference" (1988) (as Model 500)
"The Chase" (1989) (as Model 500)
"Ocean to Ocean" (1990) (as Model 500)
"Jazz Is the Teacher" (1993) (with Thomas Fehlmann and Moritz von Oswald, as M500 & 3MB)
"I See the Light" (1993) (as Model 500)
"Sonic Sunset" (1994) (as Model 500)
"The Flow" (1995) (as Model 500)
"Starlight" (1995) (as Model 500)
"I Wanna Be There" (1996) (as Model 500)
"Be Brave" (1998) (as Model 500)
"Update" (2002) (as Model 600)
"Outer Space" (2004) (as Model 500)
"OFI" / "Huesca" (2010) (as Model 500)
"Control" (2012) (as Model 500)
"Riod" (2016) (with Moritz von Oswald, as Borderland)
הערות שוליים

↑  הביוגרפיה של חואן אטקינס באתר music.aol.com (הקישור אינו פעיל)
1 2  Juan Atkins, Juan Maclean - A Nurvous + Rinsed Event at Cielo, New York (2013) ⟋ RA, Resident Advisor (באנגלית)
1 2 3  Ben Ferguson, Interview: Juan Atkins, Red Bull Music Academy, ‏May 23, 2017 (באנגלית)
↑  David Runk, Techno gets its due at museum in Motown, Los Angeles Times, ‏2003-02-10 (באנגלית אמריקאית)
↑  Techno pioneer Juan Atkins is rewiring his electro legacy, DJ Mag, ‏2019-04-09 (באנגלית)
↑  Cybotron, the original Detroit techno act, is returning with a new album and tour | City Slang, Metro Times, ‏Jan 15, 2020
1 2  Imani Mixon, Detroit is Techno City, and techno is Black, Detroit Metro Times, ‏May 23, 2018 (באנגלית)
↑  Dave Tompkins, The Things They Buried: On Cybotron’s Embattled Techno Sci-Fi Masterpiece, ‘Enter’, Spin, ‏October 30, 2013
↑  Kat Leinhart, Juan Atkins Announces New LP as Model 500, XLR8R, ‏2014-11-19 (באנגלית אמריקאית)
↑  Jesse Weiss, 25 Years On, Juan Atkins and Moritz von Oswald Are Still Exploring the Borderland of Techno, Vice, ‏2016-04-21 (באנגלית)
↑  Scott Wilson, Juan Atkins and Moritz Von Oswald return as Borderland, Fact Magazine, ‏2016-02-25 (באנגלית אמריקאית)
| --- | --- |
בקרת זהויות :  BnF: cb13979256x (data)  GND: 134838912  ISNI: 0000 0000 7838 9678  LCCN: no2003026370  MusicBrainz: e569aee8-33ff-48e5-b0ed-4ceba1a37714  NKC: xx0060932  VIAF: 5126211   WorldCat (עם VIAF): 5126211
חוסר אונים נרכש

חוסר אונים נרכש (וגם: חוסר אונים נלמד או אי-שליטה נלמדת), הוא מונח פסיכולוגי המתאר מצב הנוצר בעקבות חוויות מרובות של היעדר שליטה, בהן אין לפרט יכולת לשנות מצב בלתי נעים. במקרים אלו תחושת חוסר האונים נוצרת לאור התפיסה שאין תלות בין התגובות של הפרט לבין התוצאות הלא נעימות אותן הוא יחווה.
חוסר אונים נרכש שונה מלמידת בריחה, שהוא מצב בו לומד הפרט איך ניתן לגרום להפסקת גירוי בלתי נעים. מצב זה שונה גם מלמידת הימנעות, בו לומד הפרט להימנע מגירוי בלתי נעים פוטנציאלי. בשני המקרים האחרונים, הפרט מאמין שיש בכוחו להשפיע על הסביבה, לשנות את המצב הקיים או את התגלגלות האירועים הבאים. אך במקרה של חוסר אונים נרכש, הפרט מקבל את מצבו הלא נעים, ללא כל ניסיון להוביל לשינוי.
מצב זה קיים הן אצל בני אדם והן אצל בעלי חיים.
היסטוריה

התאוריה מניחה כי בחלק גדול ממצבי הלחץ האדם תופס את עצמו במידה מסוימת כחסר שליטה, או חסר אונים בלשון התאוריה, שהרי אילו הייתה לו שליטה מלאה באירועים הוא לא היה גורם לעצמו אירוע שלילי. התאוריה עוסקת בהשפעה של תחושת חוסר האונים שנחוותה במצב הלחץ על הסתגלותו של האדם בעתיד, באילו מקרים תחושת חוסר האונים תמשיך ללוות את האדם לאחר שהסתיים מצב הלחץ, וכיצד היא תשפיע על מצב רוחו ועל תפקודו.
המחקר בנושא חוסר אונים התחיל בניסויים שנערכו בכלבים ובהשפעת עונש חיובי עליהם.
בשנת 1967 ביצע הפסיכולוג מרטין סליגמן מחקר על חוסר אונים נרכש מטעם אוניברסיטת פנסילבניה בהמשך לעיסוקו בדיכאון קליני.
בחלקו הראשון של הניסוי הכניסו 3 קבוצות של כלבים לכלובים הניתנים לחשמול:
הקבוצה הראשונה הוצאה מהכלוב לאחר זמן הניסוי ללא חישמול של הכלוב.
כל כלב בקבוצה השנייה צוות לכלב בקבוצה השלישית. 
הקבוצה השנייה הוכנסה לכלוב שחושמל בקבועי זמן אקראיים, אך החשמול היה נפסק במידה והכלב הפעיל לחץ על מתג בכלוב. כל כלב בקבוצה השלישית הוכנס לכלוב וחושמל אך ורק בזמן שהכלב המקביל אליו בקבוצה 2 חושמל - הכלב מקבוצה 3 היה נתון במצב של חוסר שליטה מוחלט על הופעתו או אי הופעתו של השוק החשמלי.
בחלקו השני של הניסוי העבירו את כל הכלבים לתאים מחולקים ל-2 חלקים המופרדים במחיצה. החוקרים חישמלו חלק אחד של התא בפרקי זמן אקראיים כך שהכלבים יכלו לדלג מעל המחיצה ולעבור לצידו השני של התא אשר לא זרם בו חשמל. הכלבים מקבוצות 1 ו-2 למדו בהמהרה כי הם יכולים לעבור לצד השני של התא ולהימנע משוק חשמלי, אך רוב הכלבים בקבוצה 3, אשר הפנימו בחלק הראשון של הניסוי שאין השפעה למעשיהם, לא ניסו לעבור את המחיצה כאשר חושמלו.
מהניסוי עלתה ההשערה כי קיים רק פתרון אחד להתנהגות זו. כדי להשפיע על התנהגותם של הכלבים מקבוצה 3 כך שיעברו את המחיצה כאשר מעבירים בתא זרם חשמלי, על החוקרים היה להרים את הכלבים ולהזיז את רגליהם בכדי שיעברו את המחיצה ויפנימו שביכולתם לברוח מהזרם החשמלי. פעולה זו בוצעה לפחות פעמיים עד שהכלבים התחילו לבצע אותה בכוחות עצמם כאשר חוו זרם חשמלי בתא.
מנגד, איומים, חיזוקים חיוביים, וצפייה בכלבים אחרים מדגימים את הפעולה, לא השפיעו על התנהגותם של הכלבים ״חסרי האונים״ בקבוצה 3.
הכלבים ״חסרי האונים״ בקבוצת ניסוי זו גילו התנהגות של דיכאון קליני, אדישות, ופעילות נמוכה, וחלקם אף נמנעו מאכילה ומשתייה. התנהגות זו המשיכה זמן רב לאחר גמר הניסוי.
גורמים

חוסר אונים נרכש מתפתח בעקבות שלושה גורמים עיקריים: אקראיות, קוגניציה והתנהגות. זאת משום שהאופן שבו האדם תופס מצבים של חוסר שליטה משפיע על הדרך שבה הוא יבחר להגיב להם.
ההתפתחות של חוסר אונים נרכש מערבת שינויים בתפיסת מקור השליטה. שינוי זה גורם לפרט להאמין שהיכולת לשינוי אינה נובעת ממקור פנימי שלו עצמו, אלא ממקור חיצוני כלשהו אשר עליו אין לו יכולת שליטה.
לחלופין, האדם יכול לייחס אירועים שליליים לסיבות פנימיות גלובליות ויציבות אשר גם עליהן הוא אינו מסוגל לשלוט. כלומר, חוסר האונים יכול להתפתח גם כאשר האדם מאמין שהוא זה הגורם לנסיבות, אך מסיבה כלשהי אין בכוחו לפעול בדרך אחרת.
הגורמים להתפתחות של חוסר אונים נרכש יכולים להיות ממוקדים או כוללניים. בעוד שגורמים ממוקדים ישפיעו בעיקר על ההיבטים הספציפיים המקושרים אליהם, גורמים כוללניים יהיו בעלי השפעה גלובאלית על תחומי חיים נרחבים.
גורמים > מצבי סיכון

ישנה סבירות גבוהה יותר להתפתחות של חוסר אונים נרכש כאשר הכישלון הוא בלתי נשלט.
כתוצאה מכך ישנם מצבים מסוימים בהם קיימת סבירות גבוהה יחסית להתפתחות של חוסר אונים נרכש.
למשל, אנשים בעלי לקות למידה או הפרעת קשב עלולים להיות חשופים יותר לחוויות חוזרות של כישלון מגיל צעיר במסגרת החינוך הפורמלי, חרף השקעת מאמצים רבים בניסיון לשנות את המצב.
תופעה זו נוצרת מתהליך המזין ומעצים את עצמו. כאשר תלמיד נכשל בלימודיו מסיבה כלשהי הוא עלול להטיל ספק ביכולות הלמידה שלו. כתוצאה מכך הוא יראה את ההצלחה בלימודים כאירוע בלתי נשלט. אמונה זו מובילה לתסכול וירידה במוטיבציה להשקעת המאמץ הנחוץ למילוי משימות לימודיות. הוויתור על המאמץ והיעדר ההתמדה עלולים להוביל לכישלונות נוספים, אשר יחזקו את אותן האמונות השליליות של התלמיד לגבי יכולתו להצליח.
כך נוצר מצב של נבואה המגשימה את עצמה, בו האמונה של התלמיד כי אינו מסוגל להצליח בלימודים פוגעת בהישגיו.
הצלחות עתידיות לא בהכרח ישנו מצב זה משום שהתלמיד עלול לייחס אותן למזל ולא ליכולת הלמידה שלו.
גורמים > תקופת הילדות

התפתחות רגשית בילדות מתארת את השינויים בבשלות הרגשית המלווים את תהליך ההתבגרות בשנות הילדות.
ישנם מצבים העלולים לעורר חוסר אונים נרכש בשנים אלו ולפגוע בתפיסת המסוגלות העצמית של הילד.
להורים ישנה השפעה רבה על ההערכה העצמית של ילדיהם.
חוסר אונים נרכש עלול להתפתח במקרים בהם ילדים חשים כי אין ביכולתם לעמוד בצפיות הוריהם.
עם ההתפתחות החברתית הילד מתחיל להשוות את עצמו לקבוצת השווים שלו, באופן שמשפיע על הדימוי העצמי שלו.
השלכות של חוסר אונים נרכש

למצבים של חוסר שליטה יכולות להיות השלכות שליליות.
אנשים שחווים חוסר אונים נרכש נוטים לוותר בקלות.
אחד הביטויים של חוסר אונים הוא פסיביות, אשר נוצרת בעקבות הנטייה של אנשים להימנע מעשייה כאשר הם סבורים שאינם יכולים לשלוט במצב.
בנוסף, תחושת חוסר אונים יכולה גם לעכב תהליכי למידה.
על פי תאוריית חוסר האונים הנלמד דיכאון ומחלות נפש קרובות אחרות הם תוצאה של תפיסה של העדר שליטה בסיטואציה.
ראו גם

תאוריית הייחוס
טעות הייחוס הבסיסית
מסוגלות עצמית
יחסי גומלין בין רגש וקוגניציה
לקריאה נוספת

Abrahamson, L. Y., Seligman, M. E. P., & Teasdale, J. D. (1978). Learned helplessness in humans: Critique and reformulation. Journal of Abnormal Psychology, 87, 49–74.
Bandura, A. (1986). Social foundations of thought and action: A social cognitive theory. Englewood Cliffs, NJ: Prentice-Hall. ISBN 013815614X
Orbach, E., and Hadas, Z. (1982). The elimination of learned helplessness deficits as a function of induced self-esteem. Journal of Research in Personality, 16, 511–523.
Peterson, C., Maier, S.F., Seligman, M.E.P. (1995). Learned Helplessness: A Theory for the Age of Personal Control. New York: Oxford University Press. ISBN 0-19-504467-3
Peterson, C., & Seligman, M. E. P. (1984). Causal explanations as a risk factor for depression: Theory and evidence. Psychological Review, 91, 347–374.
Seligman, M.E.P. (1975). Helplessness: On Depression, Development, and Death. San Francisco: W.H. Freeman. ISBN 0-7167-2328-X
Seligman, M.E.P. (1990). Learned Optimism. New York: Knopf. (Reissue edition, 1998, Free Press, ISBN 0-671-01911-2).
Seligman, M.E.P. and Maier, S.F. (1967). Failure to escape traumatic shock. Journal of Experimental Psychology, 74, 1–9.
Weiner, B. (1985). ‘Spontaneous’ causal thinking. Psychological Bulletin, 97, 74–84.
Weiner, B. (1986). An attributional theory of motivation and emotion. New York: Springer-Verlag.
Welbourne, J.L., Eggerth, D., Hartley, T.A., Andrew, M.E., & Sanchez, F. (2007). Coping strategies in the workplace: Relationships with attributional style and job satisfaction. Journal of Vocational Behavior, 70, 312–325.
הערות שוליים

1 2 3 4 5  לאה קוזמינסקי (2004). "מדברים בעד עצמם - סינגור עצמי של לומדים עם לקויות למידה". הוצאת יסוד ומכון מופ"ת
1 2 3  Firmin, M., Hwang, C., Copella, M., & Clark, S. (2004). LEARNED HELPLESSNESS: THE EFFECT OF FAILURE ON TEST-TAKING. Education, 124(4), 688-693.
↑  שאול פוקס (1998). הפסיכולוגיה של ההתנגדות לשינוי. הוצאת אוניברסיטת בר-אילן.
↑  Seligman, 1975
| --- | --- |
בקרת זהויות :  PLWABN: 9810649855405606 
חלקו השני של הניסוי - בריחה אפשרית
חוריריות

| חוריריות |
| --- | --- |
 Ammonia tepida חי, תחת מיקרוסקופ.
מיון מדעי
על־ממלכה:: איקריוטיים
קבוצה:: על-קבוצת SAR
ממלכה:: Rhizaria
על־מערכה:: Retaria
מערכה:: חוריריות
שם מדעי
 Foraminifera ‏ד'אורביני, 1826
חוריריות (שם מדעי: Foraminifera) הן מיקרואורגניזמים ימיים, חד-תאיים, אאוקריוטים, הטרוטרופים, בעלי שלד חיצוני קשה (לרוב עשוי מפחמת הסידן) אך מחורר במספר רב של חורים זעירים ומכאן שמה של הסדרה. החוריריות הופיעו לראשונה בקמבריום, ומאז הקרטיקון הפכו לקבוצה העיקרית במערכת הימית, עקב תפוצתן הנרחבת במגוון סביבות ימיות. מסיבה זו ומאחר והשלד המשתמר היטב במאובנים החוריריות מהווים כלי יעיל לשחזור אקולוגי של מערכות ימיות קדומות וחלוקת הזמן הגאולוגי לתת-תקופות.
אורח חיים וסביבות מחיה

החוריריות נפוצות כמעט בכל סוגי הסביבה הימית. מרבית מיני החוריריות חיים על פני קרקעית הים ונקראים פורמיניפרים בנתוניים. פורמיניפרים החיים על פני המשקע (או מצע קשה אחר) נקראים אפיפאונלים ואלו החיים בתוך המשקע נקראים אינפאונלים.
קבוצה נוספת של פורמיניפרים הם החוריריות הפלנקטונים. לרוב, קבוצה זו מאכלסת את עמודת המים העליונה של מדף היבשת והאוקיינוסים. לקבוצה זו משתייכים מספר מועט יחסית של מינים אך מספר גדול של פרטים מכל מין.
גודלן נע ממספר מילימטרים ועד 20 סנטימטרים.
תרומתם למדע

החוריריות נפוצות במגוון רחב של סביבות ימיות מאזורי הגאות והשפל ועד לסביבות אוקיאניות, והשלדים שלהן מהווים את המרכיב העיקרי של המשקעים הנוצרים בסביבות אלו. נוסף על כך, אוכלוסייתן מכתיבה את מבנה המערכות הביולוגיות הימיות מעצם קיומן בתחתית שרשרת המזון. כבעלי חיים חד-תאיים הן מקיימות אינטראקציה ישירה עם גופי המים שבהם הן חיות, ועל כן הן רגישות עד מאוד לשינויים פיזיקליים, כימיים וביולוגים בסביבה הכוללים בין השאר שינויים בעומק, במליחות, בטמפרטורה, זמינות המזון, ריכוז החמצן ועוד. מסיבה זו משמשות החוריריות כסמנים יעילים לשחזור שינויים אוקיינוגרפים ואקלימיים במרוצת ההיסטוריה של כדור הארץ.
תרומה נוספת לשחזור סביבתי טמונה בשלד הקלציטי, המצוי אצל חלק ממיני החוריריות. אנליזות של איזוטופים יציבים של פחמן וחמצן המרכיבים את השלד מהווים אמצעי ישיר לשחזור טמפרטורת מים, זרמים, רמת פוריות, שטף אורגני ועוד.
פורמיניפרים בנתוניים רגישים לשינויים סביבתיים המתרחשים בקרקעית הים ועל כן משמשים ככלי חשוב לשחזור התנאים ששררו בקרקעית הים. הפרמטרים החשובים ביותר לאפיון תנאי החיים בקרקעית הים הם השטף האורגני וריכוז החמצן.
חוריריות פלנקטונים מהוות מדד רגיש לתנאים בעמודת המים העליונה. הגורמים העיקריים שקובעים את הרכב המאספים ועד כמה הם נפוצים הם יחסי טריפה, זמינות מזון, תחרות, עומק, רמות פרודוקטיביות, טמפרטורה ועוד. נוסף על כך, האבולוציה הקצרה יחסית של מספר מיני פורמיניפרים פלנקטונים הופכת אותם לכלי יעיל ומדויק לחלוקה ותארוך של תקופות גאולוגיות, בסלעים שבהם הם נמצאים.
לאחר גילויו אאוזואון קנדי היה נחשב למאובן בין הקדומים בעולם, אך כיום הדעה היא שמדובר בסלע.
מיון

המיון המודרני של החוריריות נעשה על ידי ולריה מיכאלביץ' ב-2013:
מחלקת Schizocladea
מחלקת Xenophyophorea - במחלקה זו החוריריות הגדולות ביותר, כאשר הפרט הגדול ביותר שנצפה אי פעם הוא מהמין Syringammina fragilissima וגודלו מגיע ל-20 סנטימטר. אף על פי שאת גם במחלקה זאת יש פרטים זעירים שגודלם מגיע רק למילימטרים בודדים. מחלקה זאת מיוחדת גם מכיוון שהם חד-תא בעל גרעינים רבים, תופעה יוצאת דופן יחסית בעולם החי. הם שכיחים במיוחד באזורים שבעומק של בין 4000–6000 מטר.
מחלקת Astrorhizata - מחלקה פרימיטיבית יחסית המורכבת בעיקר מחוריריות בעלות שלד עם תא יחיד היכול להיות מעוגל או מוארך, רבים מהם נראים כמערכת של צינורות עם מרכז משותף.
מחלקת Rotaliata - נקראות לפעמים חוריריות זכוכיתיות בשל העובדה שרבים מהמינים הם בעלי שלד חיצוני שקוף. להרבה מהמינים חדרים שונים המתעגלים זה מסביב זה ויוצרים מראה הדומה לזה של אמוניט, בייחוד אלה מהסדרה Rotaliida. החוריריות ממחלקה זאת הן בנטוניות.
מחלקת Nodosariata - במחלקה זאת השלד החיצוני גם הוא מורכב ממספר תאים, אך להבדיל מבRotaliata בדרך כלל אין מערכית צינורות פנימית המחברת את התאים. רוב המינים במחלקה זאת בונים שלד חיצוני מוארך.
מחלקת Spirillinata - במחלקה זאת גם לפרטים יש תא אחד והם מתפתחים כעיגול מסביב למרכז מסוים. הסדרה Spirillinana, מייצרת את השלד שלה בצורה כזאת שהוא למעשה גביש אחד של קלציט.
מחלקת Miliolata - מחלקה מאוד מגוונת אשר משותף לכל המינים בה שהם בונים את שלדם במרקם המזכיר חרסינה. רוב המינים בנטונים אך חלקם גם פלנקטונים. השלד החיצוני בעל חדרים מרובים.
כיום ישנם שינויים רבים בתוך הקבוצה Rhizaria ויש ההופכים את הRetaria למערכה ואת החוריריות לתת-מערכה.
גלריה

נומוליטים - קבוצה שהייתה נפוצה בכל חצי האי ערב וגם בישראל באאוקן, נראים כדיסקית בקוטר של עד 2–3 סנטימטרים
Foraminifera מהאי פג בים האדריאטי. ניתן לראות את המרקם המזכיר חרסינה האופייני למחלקה Miliolata.
Foraminifera מהאי פג. ניתן לראות את המרקם המזכיר חרסינה האופייני למחלקה Miliolata.
Foraminifera מהאי פג. השלושה טורים הימניים הם מהמחלקה Spirillinata.
חוריריות מהאי פג. בטור הימני ביותר ניתן לראות פרטים של המחלקה Nodosariata המאופיינת במבנה מוארך.
חוריריות מסוג Ammonia, המראה הזכוכיתי וצורת ההתעקלות המזכירה אמוניט אופיינית לקבוצות רבות במחלקה Rotaliata.
חורירית מסוג Xenophyophores. מינים אלה הם מהחד-תאיים הגדולים ביותר ויכולים להגיע לגודל של 20 סנטימטר. המבנה המיוחד שלהם מבדיל אותם משאר החוריריות.
ראו גם

פלנקטון
הערות שוליים

↑  "חוֹרִירְיוֹת" באנציקלופדיית החי והצומח של ארץ ישראל, כרך 4 – "החי במים", בעריכת לב פישלזון, הוצאת משרד הביטחון , עמ' 304
↑  אלישע אפרת, חיים מסינג, "מילון לגאוגרפיה ולידיעת הארץ", הוצאת "מסדה" בע"מ, תשכ"א, עמוד  228
↑  Valeria Mikhalevich, New insight into the systematics and evolution of the foraminifera, Micropaleontology 59, 2013-12-29, עמ' 1–35
↑  A.J. Gooday, A. Aranda da Silva, J. Pawlowski, Xenophyophores (Rhizaria, Foraminifera) from the Nazaré Canyon (Portuguese margin, NE Atlantic), Deep Sea Research Part II: Topical Studies in Oceanography 58, 2011-12, עמ' 2401–2419 doi: 10.1016/j.dsr2.2011.04.005
↑  Valeria I. Mikhalevich et al., Morphological classification of foraminifera, http://www.foraminifera.eu (ארכיון)
↑  Thomas Cavalier-Smith, Only six kingdoms of life, Proceedings. Biological Sciences 271, 2004-06-22, עמ' 1251–1262 doi: 10.1098/rspb.2004.2705
| --- | --- |
בקרת זהויות :  NLI: 987007543324905171  BnF: cb11931432f (data)  GND: 4154975-2  LCCN: sh85050443  NDL: 00574488  NKC: ph138400 
אזורי שקיעה ימית
חתול ערבות

| חתול ערבות |
| --- | --- |
 חתול ג'ופרי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: נמרון
מינים
 Oncifelis colocolo  Oncifelis geoffroyi  Oncifelis guigna
שם מדעי
 Oncifelis ‏סברצוב, 1858

חתול ערבות (שם מדעי: Oncifelis) הוא סוג לשעבר שכלל בתוכו שלושה מינים קטנים ממשפחת החתוליים שמקורם בדרום אמריקה.
כיום חתולים אלו עברו להיות מסווגים תחת הסוג נמרון (Leopardus).
החברים בסוג זה הם:
חתול הפמפס (Oncifelis colocolo)
חתול ג'ופרי (Oncifelis geoffroyi)
חתול קודקוד (Oncifelis guigna).
חצי האי בריידנס

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  68°34′00″S 78°10′00″E﻿ / ﻿68.5667°S 78.1667°E﻿ / -68.5667; 78.1667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחצי האי בריידנס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחצי האי בריידנס
 
חצי האי בריידנס (באנגלית: Breidnes Peninsula) הוא חצי אי סלעי, בחוף אינגרד כריסטנסן, שבאנטארקטיקה.
חצי האי ממוקם בין פיורד אליס, לבין פיורד לאנגנס, שבגבעות וסטפולד.
אורכו של חצי האי 24 קילומטרים; ורוחבו 9 קילומטרים.
היסטוריה > גילוי חצי האי

חצי האי מופה על ידי קרטוגרפים נורווגיים, בהתבסס על תצלומי אוויר שצולמו על ידי משלחת לארס כריטנסן, שחקרה את האזור בעונת המחקר (הקיץ האנטארקטי) 1936 – 1937.
היסטוריה > מקור השם

הקרטוגרפים קראו לחצי האי "בריידנסט" (בנורווגית: "Breidneset" - חצי האי הרחב).
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
חזיריים

| חזיריים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי חזיר
משפחה:: חזיריים
שם מדעי
 Suidae ‏גריי, 1821

חֲזִירִיִּים (שם מדעי: Suidae) היא משפחה בתת-סדרת דמויי חזיר בקבוצת מכפילי פרסה.